Zmluva o dielo
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)
 (ďalej len „zmluva“)

Čl. 1
Zmluvné strany

1.1. Objednávateľ:	Univerzita Komenského v Bratislave 
Sídlo:		Šafárikovo nám. 6, 814 99 Bratislava 1
Korešpondenčná adresa:	Šafárikovo nám. 6, P. O. BOX 440, 814 99 Bratislava 1
Štatutárny orgán:	prof. JUDr. Marek Števček, DrSc., rektor 
IČO:		00 397 865
DIČ:		2020845332
IČ DPH:	SK2020845332

Osoby oprávnené konať vo veciach:
· zmluvných: 	Ing. Ladislav Vanda
· technických:	Vladimír Mackovič, Ing. arch. Vanda Holeščáková
	
	
		
(ďalej len „objednávateľ“)


1.2. Zhotoviteľ:		
Sídlo organizácie:	
IČO:		
DIČ:		
IČ DPH:	
Zapísaný:	
	
Zastúpený:	
Bankové spojenie:	
IBAN:		
Osoby oprávnené konať
· vo veciach zmluvy:				
· vo veciach realizácie zmluvy:		


(ďalej len „zhotoviteľ“)

(ďalej spolu aj ako „zmluvné strany“, jednotlivo „zmluvná strana“)

Čl. 2
Predmet plnenia

2.1	Táto zmluva je uzatvorená v súlade so zákonom o verejnom obstarávaní na základe výsledku verejného obstarávania nadlimitnej zákazky na uskutočnenie stavebných prác            s názvom „Obnova blok D, ŠD Mlyny - Obnova podhľadu veľkej sály Univerzitného pastoračného centra RS“.
2.2	Predmetom tejto zmluvy je záväzok :
a) zhotoviteľa, že vykoná dielo pre objednávateľa a odovzdá ho zhotovené v rozsahu a v kvalite vymedzenej v tejto zmluve a v jej prílohách v termíne dohodnutom v čl. III ods. 3.1 tejto zmluvy objednávateľovi; 
b) zhotoviteľa zamerať si predmetné priestory v objekte podľa skutkového stavu v riešenej časti priestoru ako aj tých, ktoré sú mimo, no s finálnym návrhom úzko súvisia ;
c) zhotoviteľa zodpovedať za všetky povinnosti na úseku BOZP a PO, ktoré mu ustanovuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákon č. 314/2001 Z. z. o ochrane pred požiarmi v znení a doplnení neskorších zákonov v znení neskorších predpisov;
d) [bookmark: _Hlk114216949]zhotoviteľa pri svojej činnosti zabezpečiť a splniť všetky požiadavky v súlade s ustanoveniami príslušných všeobecne záväzných právnych predpisov, a to ako pre seba, tak aj pre všetky osoby, ktoré bude vysielať na objekty Univerzity Komenského v Bratislave, Staré grunty 36, 841 04 Bratislava – Blok D v areáli Mlyny UK, Staré grunty 36, 841 04 Bratislava, súp.č.211, parc.č.CKN 2934 LV č.727 k.ú. Karlova Ves, za účelom vykonania činností dohodnutých v tejto zmluve (ďalej len „miesto plnenia“);
e) objednávateľa, že poskytne zhotoviteľovi nevyhnutne potrebnú súčinnosť; 
f) objednávateľa, že prevezme dielo bez zjavných vád, chýb a nedostatkov a zaplatí zhotoviteľovi cenu za dielo podľa čl. IV. tejto zmluvy.
2.3	Dielom sa rozumie dodávka a montáž nového podhľadu veľkej sály UPeCe, sanácia strešných rebierkových panelov a oprava omietok po zatečení. Odvoz odpadu vzniknutého z demontáže pôvodného podhľadu zabezpečí úspešný uchádzač predmetu zákazky.
		Podrobná špecifikácia je uvedená v Prílohe č.1 – Opis predmetu zákazky, v Prílohe č. 2 – Výkaz výmer a v Prílohe č. 3 Projektová dokumentácia, ktoré sú neoddeliteľnou súčasťou tejto zmluvy.
2.4  Zhotoviteľ je povinný vypracovať harmonogram prác vykonávania diela schválený objednávateľom, ktorý pozostáva najmä z termínov pre vykonanie diela a ktorý tvorí Prílohu č. 5 tejto Zmluvy.
	Pred začatím realizácie prác, ktorých povaha bude súvisieť s možnosťou výberu farieb, je zhotoviteľ povinný predložiť objednávateľovi jednotlivé vzorky na výber.


2.5 	Zhotoviteľ vyhlasuje a zodpovedá za to, že sa pred uzatvorením tejto Zmluvy riadne oboznámil so všetkými požiadavkami na zhotovenie diela, ako aj so všetkými podkladmi potrebnými pre zhotovenie diela, najmä však s projektovou dokumentáciou, ktorá tvorí prílohu tejto zmluvy, miestnymi pomermi a ostatnými informáciami poskytnutými objednávateľom v procese verejného obstarávania.
.
2.7 	Zhotoviteľ sa zaväzuje zhotoviť dielo riadne, včas a bez vád a nedorobkov a odovzdať ho objednávateľovi formou protokolu o odovzdaní a prevzatí diela.
Čl. 3
Termín a podmienky zhotovenia diela
3.1	Zhotoviteľ sa zaväzuje, že vykoná dielo a ďalšie činnosti tvoriace predmet tejto zmluvy v rozsahu a obsahu dohodnutom v tejto zmluve, a to v lehote do 60 kalendárnych dní od písomnej výzvy verejného obstarávateľa k prevzatiu staveniska.
[bookmark: _Hlk113883402][bookmark: _Hlk175293930]3.2	Miestom realizácie zmluvy je Veľká sála Univerzitného pastoračného centra v bloku D v areáli Mlyny UK, Staré grunty 36, 841 04 Bratislava, súp.č.211, parc.č.CKN 2934 LV č.727 k.ú. Karlova Ves, obec Bratislava-Karlova Ves, okres Bratislava IV, vlastník Univerzita Komenského v Bratislave, Šafárikovo námestie 6, Bratislava, PSČ 814 99.
3.3	Ak zhotoviteľ zrealizuje dielo pred dohodnutým termínom, objednávateľ prevezme dielo aj v skoršom termíne. Predmet zákazky sa bude odovzdávať naraz po jeho dokončení ako celku, podľa dohodnutého vecného rozsahu.

3.4	Zhotoviteľ zodpovedá za to, že predmet tejto zmluvy zhotoví v súlade s ustanoveniami tejto zmluvy, podľa všeobecne záväzných právnych predpisov Slovenskej republiky a Európskej únie, technických noriem Slovenskej republiky a Európskej únie.
	Zhotoviteľ je povinný realizovať dielo v súlade s technológiou a materiálmi uvedenými vo výkaze výmer, ktorý tvorí prílohu tejto zmluvy. Akékoľvek zmeny v použitých materiáloch alebo technologickom postupe sú možné len po predchádzajúcom písomnom odsúhlasení objednávateľom. Práce vykonané bez takéhoto súhlasu objednávateľ nie je povinný uhradiť.
3.5	Po dokončení prác vyzve písomne zhotoviteľ objednávateľa k prevzatiu diela. Zhotoviteľ odovzdá spolu s dielom dokumentáciu súvisiacu s dielom, resp. jeho časťou a to najmä všetky certifikáty s presnou špecifikáciou k jednotlivým prvkom a materiálom.
3.6	O odovzdaní a prevzatí ukončeného diela spíše zhotoviteľ protokol o odovzdaní a prevzatí diela, ktorý podpíšu splnomocnení zástupcovia zmluvných strán. Prílohou protokolu o odovzdaní a prevzatí diela bude dokumentácia k dielu, resp. k jeho časti, odovzdávanej v súlade s touto zmluvou. Súčasťou dokumentácie je aj výkaz výmer, ktorý tvorí prílohu tejto zmluvy. V prípade, že dielo bude vykazovať vady a zjavné nedorobky, za ktoré sa na účely plnenia tejto zmluvy považuje aj odovzdanie nesprávnej alebo neúplnej dokumentácie k dielu resp. k jeho časti, objednávateľ prevezme dielo a do protokolu o odovzdaní a prevzatí diela popíše tieto vady a nedorobky spolu s lehotou, v rámci ktorej sa ich zhotoviteľ zaväzuje odstrániť.
3.7	Zhotoviteľ zodpovedá za ochranu životného prostredia, na svoje náklady bude priebežne odstraňovať odpad, ktorý bude vznikať pri jeho činnosti pri realizácii diela, je povinný do 5 dní po odovzdaní diela miesto realizácie zmluvy vypratať a dať ho do stavu vyhovujúcemu jeho riadnemu užívaniu bez prekážok. Súčasne s odovzdaním diela zhotoviteľ odovzdá objednávateľovi v dvoch vyhotoveniach doklad o likvidácii všetkých odpadov, ktoré vzniknú pri realizácii diela v členení podľa druhu odpadu.
3.8	Za objednávateľa je výkonom technického dozoru poverená osoba uvedená v Čl. 1 bod 1.1 zmluvy ako osoba oprávnená konať vo veciach technických, prípadne iná poverená osoba, ktorej meno bude písomne oznámené zhotoviteľovi.

3.9	Technický dozor objednávateľa je oprávnený dávať pokyny, ktoré sú potrebné na vykonanie diela. Toto však nezbavuje zhotoviteľa zodpovednosti za prípadné vady, nedostatky a vykonávanie kontrol tak, aby bolo zaručené riadne splnenie predmetu zmluvy v požadovanej kvalite. Technický dozor tiež overuje vecnú správnosť zhotoviteľom predkladaného súpisu vykonaných prác a vecného plnenia. Ak by viedli výslovné pokyny technického dozoru objednávateľa k prípadným vadám a nedostatkom, je zhotoviteľ povinný upovedomiť objednávateľa o možných rizikách vyplývajúcich z týchto pokynov.
Zhotoviteľ bude pravidelne informovať objednávateľa o priebehu prác a plnení termínov
stavebných   prác na   kontrolných  dňoch  minimálne  1 krát do týždňa, o  čom bude   vyhotovený samostatný zápis.

3.10 	Zhotoviteľ znáša zodpovednosť za škodu (poškodenie, zničenie) na zhotovovanom diele až do prevzatia diela objednávateľom.
3.11	Práce je možné realizovať počas pracovného týždňa od 07.00-18.00 hod, v iných dňoch/hodinách po predchádzajúcej výslovnej dohode s objednávateľom.
3.12 	Zhotoviteľ je povinný pri vykonávaní diela používať výlučne nový, nepoužitý a bezchybný materiál, zodpovedajúci slovenským právnym i technickým normám a ostatným platným predpisom platným v Slovenskej republike, prípadne stanovenými v dokumentácii. Zhotoviteľ sa zaväzuje, že nepoužije materiál, o ktorom je v čase jeho použitia známe, že je škodlivý. 
3.13 	Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ. 

3.14 	Zhotoviteľ je povinný náležitým spôsobom označiť vstup na stavenisko oznamom, ktorý zakazuje vstup na stavenisko a zároveň vhodným spôsobom zabezpečiť stavenisko pred neoprávneným vstupom. Zhotoviteľ berie na vedomie, že objednávateľ je ubytovacím zariadením pre študentov. V prípade výzvy objednávateľa, zhotoviteľ zabezpečí na svoje náklady oplotenie, a ak je to potrebné aj stráženie a osvetlenie staveniska. Za prípadné škody, ktoré by vznikli zanedbaním povinností zhotoviteľa v tejto súvislosti, plne zodpovedá zhotoviteľ.
3.15 	Zhotoviteľ je povinný v mieste zhotovenia diela udržiavať primeranú čistotu a poriadok, nevytvárať nadmerný hluk a prašnosť počas celej dĺžky trvania realizácie diela a bez zbytočného odkladu odstraňovať na svoje náklady odpady a iné nečistoty vzniknuté z vlastnej činnosti. Zhotoviteľ pri odovzdaní diela predloží objednávateľovi potvrdenie na realizované dielo o likvidácii odpadu, potvrdené príslušnou skládkou. Nakladanie s odpadmi je zhotoviteľ povinný realizovať v zmysle príslušných právnych predpisov upravujúcich nakladanie s odpadmi. Prípadné škody, ktoré by vznikli zanedbaním povinností zhotoviteľa v tejto súvislosti, bude hradiť zhotoviteľ. Pokiaľ si zhotoviteľ nesplní tieto povinnosti ani v dodatočnej lehote určenej zástupcom objednávateľa, môže ich vykonať objednávateľ na náklady zhotoviteľa. Zhotoviteľ zodpovedá za čistotu komunikácií, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb. 
3.16 	Zhotoviteľ bude vzniknutý odpad likvidovať a je povinný viesť evidenciu o odpadoch a evidenciu o spôsobe ich zneškodňovania v súlade so zákonom č. 79/2015 Z. z. o odpadoch v znení neskorších predpisov a jeho vykonávacích vyhlášok - vyhlášky MŽP SR č. 365/2015 Z. z., ktorou sa stanovuje Katalóg odpadov a vyhlášky MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch. Žiadny odpad nebude spaľovaný, zasypaný do výkopov, zabetónovaný alebo zamurovaný na stavbe alebo nebude vykonávané miešanie odpadov, ale bude likvidovaný v súlade s platnou legislatívou a podľa vydaných povolení a rozhodnutí orgánov štátnej správy alebo samosprávy. 
3.17 	Zhotoviteľ je povinný stavebné odpady nevhodné na materiálové zhodnotenie zneškodniť ich uložením len na povolenú skládku odpadov príslušnej triedy. Zhotoviteľ sa zaväzuje likvidáciu odpadu vykonať odborne spôsobilou firmou. Doklady o riadnom naložení, zneškodnení alebo zhodnotení vzniknutých odpadov predloží zhotoviteľ objednávateľovi v zmysle príslušných právnych predpisov. 
3.18 	Zhotoviteľ môže bezodplatne vchádzať do areálu Mlyny UK pri dovoze a následnej vykládke privezeného zariadenia ako aj odborného personálu podľa potreby po dobu vykonávania samotného úkonu. Následne však po tomto úkone musí samotný dopravný prostriedok (osobný / nákladný) bezodkladne opustiť areál.  
3.19	Zhotoviteľ je povinný v zmysle § 30 ods. 6 písm. g)  zákona č. 25/2025 Z. z. Stavebný zákona a o zmene a doplnení niektorých zákonov (Stavebný zákon) v znení neskorších predpisov (ďalej len „stavebný zákon“) viesť odo dňa prevzatia Staveniska stavebný denník podľa stavebného zákona a príslušnej vykonávacej vyhlášky, v ktorom je povinný viesť záznamy o všetkých prácach a dodávkach, ktoré pri plnení Diela vykonáva (ďalej len „Stavebný denník"). Originál Stavebného denníka musí byť trvale prístupný na Stavenisku. Do Stavebného denníka sú oprávnení vykonávať zápisy Stavbyvedúci, Dozor Objednávateľa, Autorský dozor a ich zástupcovia. Stavebný denník musí byť sprístupnený kontrolným orgánom. Zhotoviteľ je povinný viesť Stavebný denník na stavbe až do doby odovzdania riadne zhotoveného Diela Objednávateľovi. Do Stavebného denníka sa zapisujú všetky rozhodujúce skutočnosti, týkajúce sa realizovaných prác a výkonov, vrátane požiadaviek na odsúhlasenie rozsahu Naviac prác. Po dokončení Diela Zhotoviteľ odovzdá originál Stavebného denníka Objednávateľovi. Jeho druhú kópiu je Zhotoviteľ povinný uchovávať minimálne do doby uplynutia Záručnej doby..
3.20 Zhotoviteľ je oprávnený plniť predmet zmluvy prostredníctvom subdodávateľov za nasledovných podmienok:
a) je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke,
b) je povinný najneskôr v momente podpisu zmluvy predložiť objednávateľovi zoznam známych subdodávateľov ako prílohu č. 6 zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno – sídlo – IČO –osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a % podiel plnenia, ktoré bude realizovať subdodávateľ,(iii) záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, splnenie podmienok účasti podľa §32 ods. 1 písm. e) a f) ZVO si overí Objednávateľ sám v dostupných zoznamoch;
c) v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľa.
3.21 	Zmluvné strany sa výslovne dohodli, že zoznam známych subdodávateľov je prílohou č. 6 tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v prechádzajúcich bodoch tohto článku týkajúce sa problematiky subdodávateľov.
3.22	Zhotoviteľ sa zaväzuje počas realizácie predmetu zmluvy o dielo na základe vyžiadania Objednávateľa predložiť certifikáty potvrdzujúce zhodu navrhovaných materiálov s požadovanými konštrukčnými materiálmi. Objednávateľ je oprávnený vyžiadať si certifikáty uvedené v prvej vete kedykoľvek počas realizácie predmetu zmluvy, najneskôr však do času odovzdania diela podľa čl. IX odsek 10 tejto zmluvy.


Čl. 4
Cena diela
4.1	Cena za zhotovenie diela je stanovená dohodou zmluvných strán v zmysle zákona NR SR 
č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
4.2	   Zmluvné strany sa dohodli, že celková cena za vykonanie diela, prác a činnosti v rozsahu a    podľa odsekov článku 2. tejto zmluvy vyplýva zo súťažnej ponuky zhotoviteľa a jej štruktúra je nasledovná:
            Celková zmluvná cena za vykonanie diela podľa čl. 2. tejto zmluvy spolu v EUR celkom bez DPH                  ...............  € Slovom: ...................................................  

4.3	Na zhotovenie diela objednávateľ neposkytne zhotoviteľovi preddavky ani zálohy. Konečná suma bude fakturovaná podľa skutočne realizovaných prác a dodaných tovarov, na základe predloženého súpisu s cenovým rozpočtom.
4.4	Cena za predmet zákazky je maximálna a musí obsahovať všetky plnenia nevyhnutné pre riadne splnenie predmetu zákazky. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.
Cena diela je pevná a zahŕňa všetky náklady zhotoviteľa potrebné na úplné, riadne, bezpečné a funkčné zhotovenie a odovzdanie diela, najmä dodávky, dopravu, montáž, demontáž, pomocné a dokončovacie práce, zariadenie a odstránenie staveniska, ochranné konštrukcie, clo a poplatky, odvoz a zákonné zhodnotenie alebo zneškodnenie odpadov, poistenie, skúšky, merania, revízie, hydraulické vyregulovanie, uvedenie do prevádzky, zaškolenie obsluhy, dokumentáciu skutočného vyhotovenia, návody, certifikáty, záručné listy a všetky ďalšie náklady potrebné na splnenie zmluvy a oceneného výkazu-výmer.

	DPH bude pripočítaná k cene bez DPH vo výške stanovenej platnými a účinnými právnymi predpismi upravujúcimi výšku dane z pridanej hodnoty v deň vzniku daňovej povinnosti.
Čl. 5
Platobné podmienky
5.1	Vlastná platba sa bude realizovať formou bezhotovostného platobného styku v eurách. Objednávateľ sa zaväzuje za zhotovené dielo zaplatiť zhotoviteľovi cenu podľa Čl. 4 tejto zmluvy na základe faktúry vystavenej zhotoviteľom. Faktúra je vystavená po realizácii a kompletnom odovzdaní diela vrátane príslušnej dokumentácie.
	Súčasťou faktúry bude preberací protokol potvrdený Objednávateľom, ako aj súpis vykonaných prác, potvrdený technickým dozorom Objednávateľa, prípadne ďalšími písomne poverenými osobami. Prílohami preberacieho protokolu pri odovzdaní diela budú 
	realizačná dokumentácia v zmysle § 10 a prevádzková dokumentácia v zmysle § 11 stavebného zákona.
5.2	Zmluvné strany sa dohodli, že úhrada zmluvnej ceny za vykonanie diela, prác a činností podľa čl. 2. tejto zmluvy bude uskutočnená na základe faktúry vystavenej zhotoviteľom podľa čl. 4. ods. 4.2 tejto zmluvy po podpísaní preberacieho protokolu o riadnom a včasnom splnení záväzku podľa čl. 2. ods. 2.3 tejto zmluvy, t. j. po odovzdaní a prevzatí diela bez vád a nedostatkov.
5.3	Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a jej prílohou musí byť súpis vecného plnenia potvrdený zástupcom objednávateľa.
5.4	Lehota splatnosti faktúry je 30 dní odo dňa podpisu preberacieho protokolu objednávateľom a predloženia faktúry zhotoviteľom. Ak predložená faktúra nebude spĺňať náležitosti podľa bodov 5.1 a 5.2 tejto zmluvy alebo nebude vystavená v súlade so zmluvou, objednávateľ ju vráti v lehote splatnosti zhotoviteľovi na dopracovanie. Lehota splatnosti v tomto prípade neplynie. Opravená faktúra je splatná do 30 dní odo dňa jej prevzatia a odsúhlasenia objednávateľom. Faktúra bude uhradená výhradne prevodným príkazom. Záväzok sa považuje za splnený dňom jeho odpísania z účtu objednávateľa.
5.5	V prípade potreby vykonania prác naviac, požadovaných objednávateľom nad rámec tejto zmluvy alebo prác, resp. zmien, ktoré nemohol zhotoviteľ v čase predloženia ponuky predvídať, a ktoré budú mať vplyv na cenu a čas plnenia, bude vykonanie takýchto prác riešené písomným dodatkom k tejto zmluve, ktorý musí byť uzavretý v súlade so zákonom o verejnom obstarávaní.
5.6	Zhotoviteľ je povinný bez zbytočného odkladu oznámiť objednávateľovi potrebu vykonania prác naviac, ktoré nemohol v čase predloženia ponuky predvídať, a s tým spojené prekročenie ceny formou návrhu písomného dodatku.
Pri oceňovaní prác naviac sa použijú prednostne jednotkové ceny z oceneného výkazu-výmer. Ak príslušnú položku nemožno oceniť týmto spôsobom, použije sa cenník CENKROS pre stavebné práce so zľavou 10%. Ak ani tak nemožno cenu určiť, zhotoviteľ predloží objednávateľovi na odsúhlasenie tri cenové ponuky tretích osôb; objednávateľ je oprávnený akceptovať ponuku s najnižšou cenou.
5.7	Práce, ktoré zhotoviteľ vykoná bez písomného odsúhlasenia objednávateľom a bez dodatku k tejto zmluve, nevznikajú objednávateľovi ako záväzok na úhradu, pokiaľ všeobecne záväzné právne predpisy neustanovujú inak.
5.8	Objednávateľ je oprávnený jednostranne započítať svoje splatné pohľadávky voči zhotoviteľovi vzniknuté z tejto zmluvy alebo v súvislosti s ňou proti splatným pohľadávkam zhotoviteľa voči objednávateľovi, a to najmä z titulu zmluvných pokút, úrokov z omeškania, náhrady škody alebo iných peňažných nárokov podľa tejto zmluvy. 


Čl. 6
Zádržné 
6.1	Objednávateľ je oprávnený zadržať (neuhradiť) Zhotoviteľovi sumu vo výške 12 (dvanásť) % z vystavenej faktúry bez príslušnej dane z pridanej hodnoty (zádržné), ktorá bude Zhotoviteľovi zaplatená Objednávateľom v súlade s článkom IV tejto zmluvy. Táto skutočnosť bude uvedená vo vystavenej faktúre
6.2	Zádržné slúži na zabezpečenie všetkých pohľadávok Objednávateľa voči Zhotoviteľovi, ktoré vzniknú z tohto zmluvného vzťahu, a to
a)	z vád a nedorobkov diela, ktoré bude mať dielo v deň prevzatia diela alebo jeho časti v zmysle protokolu o odovzdaní a prevzatí diela alebo jeho časti,
b)	z vád a nedorobkov diela, ktoré sa na diele vyskytnú počas záručnej doby,
c)	na náhradu škody spôsobenej Objednávateľovi porušením povinností Zhotoviteľa,
d)	na zmluvnú pokutu podľa tejto zmluvy, na ktorú vznikne Objednávateľovi nárok podľa príslušných ustanovení tejto zmluvy,
e)	na zabezpečenie pohľadávok vzniknutých podľa tejto zmluvy.
6.2	V prípade, že sa vyskytnú počas záručnej doby vady diela a Zhotoviteľ ich riadne a včas neodstráni, je Objednávateľ oprávnený zabezpečiť ich odstránenie na náklady Zhotoviteľa. Pohľadávku, ktorá tým Objednávateľovi vznikne, môže Objednávateľ jednostranne započítať so zádržným.
6.3	Objednávateľ uvoľní Zhotoviteľovi zádržné do tridsať (30) dní od doručenia žiadosti Zhotoviteľa adresovanej Objednávateľovi, pričom:
a)	prvú časť zádržného vo výške 7 (sedem) % z ceny diela bez DPH uvoľní Objednávateľ Zhotoviteľovi najskôr po 30 (tridsiatich) dňoch odo dňa podpísania Protokolu o odovzdaní a prevzatí diela, najneskôr však do 30 (tridsať) dní odo dňa odstránenia všetkých Vád diela zistených pri protokolárnom odovzdaní a preberaní diela, ktoré         v žiadnom rozsahu nebránia jeho plne funkčnému a bezpečnému užívaniu,  
b)	druhú časť zádržného vo výške 5 (päť) % z ceny diela bez DPH uvoľní Objednávateľ Zhotoviteľovi najskôr po piatich (5) rokoch po uplynutí doby záruky.
6.4	Pre odstránenie pochybností sa stanovuje, že zadržanie časti fakturovanej peňažnej sumy     v súlade s dohodami obsiahnutými v tejto zmluve nie je porušením zmluvnej povinnosti Objednávateľa a nie je možné považovať takéto konanie Objednávateľa za neuhradenie faktúry v plnej výške a Objednávateľ nie je preto v omeškaní s úhradou faktúry. Zhotoviteľ nie je oprávnený požadovať úroky alebo úroky z omeškania zo zadržanej čiastky odo dňa zadržania až do momentu, kedy je Objednávateľ povinný uvoľniť zádržné.

6.5	Odstúpenie od zmluvy nemá vplyv na trvanie zádržného, ak sa zmluvné strany nedohodli inak.

Čl. 7
Zmluvné pokuty a úroky z omeškania
7.1 V prípade omeškania zhotoviteľa s odovzdaním predmetu zmluvy v dohodnutom čase plnenia v zmysle Čl. 3 bod 3.1 tejto zmluvy, je objednávateľ oprávnený účtovať zhotoviteľovi zmluvnú pokutu vo výške 1 % z celkovej ceny diela s DPH za každý, aj začatý deň omeškania.
7.2 Zhotoviteľ je oprávnený účtovať objednávateľovi úroky z omeškania v zákonnej výške                  z dlžnej čiastky za každý aj  začatý deň omeškania vystavenej a doručenej faktúry spĺňajúcej náležitosti podľa Čl. 5 tejto zmluvy po lehote splatnosti.
7.3	Zmluvné strany nie sú v omeškaní v prípade okolností vylučujúcich ich zodpovednosť (vyššia moc). Túto skutočnosť sú povinné oznámiť druhej strane bez zbytočného odkladu a preukázať jej trvanie.
7.4	Zaplatením zmluvných pokút nie sú dotknuté nároky zmluvných strán na náhradu škody.
Čl. 8
Záručná doba a zodpovednosť za vady
8.1	Zhotoviteľ sa zaväzuje, že dielo uvedené v Čl. 2 tejto zmluvy bude zhotovené v súlade s dohodnutými podmienkami tejto zmluvy.
8.2 Záručná doba na zhotovené dielo, ktoré je predmetom tejto zmluvy je šesťdesiat (60) mesiacov na celé dielo. Záručná lehota začína plynúť dňom podpísania protokolu                              o odovzdaní a prevzatí diela obidvomi zmluvnými stranami. 
8.3 Zárukou preberá zhotoviteľ záväzok, že predmet diela bude počas záručnej doby spôsobilý na použitie na dohodnutý účel a zachová si dohodnuté vlastnosti a kvalitu.
8.4 Plynutie záručnej doby sa prerušuje dňom doručenia oznámenia objednávateľovi                             o uplatnení nároku na odstránenie reklamovanej vady zhotoviteľovi.
8.5 Objednávateľ sa zaväzuje, že prípadnú vadu diela uplatní bezodkladne po jej zistení. Oznámenie o vadách musí obsahovať označenie vady (miesto, dotknutá časť diela) a popis vady.
8.6 O vade diela zistenej počas záručnej doby zmluvné strany do 10 dní vyhotovia protokol s uvedením primeranej lehoty na jej odstránenie.
8.7 Havarijný stav je povinný zhotoviteľ odstrániť bezodkladne po nahlásení objednávateľom.
8.8 V protokole o vadách sa uvedie:
- popis vady diela,
- dátum zistenia vady diela,
- predpokladaný dôvod vzniku vady diela,
- spôsob odstránenia vady diela,
- lehota na odstránenie vady diela.
8.9 Vadou sa rozumie odchýlka v kvalite, rozsahu a parametroch diela stanovených  v tejto zmluve a všeobecne záväznými technickými normami a predpismi.
8.10 Nedorobkom sa rozumie nedokončená práca pri realizácii diela. Pri čiastkovom plnení nedokončenie ucelenej časti.
8.11 Nároky objednávateľa z riadne reklamovanej vady sa riadia § 560 a nasl. Obchodného zákonníka.
8.12 Zhotoviteľ je povinný odstrániť oznámené vady v technicky možno najkratšom termíne
8.13 Zhotoviteľ nezodpovedá za vady diela, ktoré nastali v dôsledku neodborného zásahu alebo nesprávneho užívania zo strany objednávateľa alebo tretej osoby alebo okolnosťami, ktoré vylučujú zodpovednosť zhotoviteľa v zmysle § 374 Obchodného zákonníka.
8.14 Zhotoviteľ je povinný bez zbytočného odkladu odstrániť aj také vady diela, za vznik ktorých popiera zodpovednosť, ale ich odstránenie neznesie odklad. Náklady takto vzniknuté budú zhotoviteľovi uhradené na základe vzájomnej dohody.
8.15 V prípade, ak je zhotoviteľ tvorený skupinou zhotoviteľov, zodpovedajú títo objednávateľovi za riadne zhotovenie diela spoločne a nerozdielne.
8.16 Ak zhotoviteľ vadu včas neodstráni, alebo nezačne s odstraňovaním vád v stanovenej lehote, je objednávateľ oprávnený uložiť zmluvnú pokutu, alebo žiadať dodanie náhradného predmetu plnenia, alebo je oprávnený odstúpiť od zmluvy alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do 5 dní od uplatnenia nároku, ak sa nedohodol so zástupcom objednávateľa inak. Kumulatívne využitie niektorého zmluvného oprávnenia s iným zmluvným oprávnením nie je vylúčené.
8.17 Zhotoviteľ preberá záväzok odstrániť všetky reklamované vady počas záručnej doby a zároveň sa zaväzuje, že v priebehu realizácie diela podľa tejto zmluvy alebo prác súvisiacich s touto zmluvou bude vykonávať opatrenia na zamedzenie vzniku nekvalitne prevedených prác alebo poškodenia už zrealizovaných častí diela. Tieto opatrenia zahŕňajú najmä kontrolu dodávaných komponentov, kontrolu dodržiavania technologických postupov pri montáži a zapojení, vrátane prác a činností subdodávateľov.

Čl. 9
Spolupôsobenie zmluvných strán
9.1 Objednávateľ odovzdá priestory zhotoviteľovi nezaťažené právami tretích osôb.
9.2 Objednávateľ zodpovedá za to, že priebeh prác zhotoviteľa nebude rušený neoprávnenými zásahmi tretích osôb.
9.3 Zhotoviteľ zodpovedá za škody spôsobené fyzickým osobám a právnickým osobám v súvislosti s realizáciou plnenia predmetu tejto zmluvy.
9.4 Zhotoviteľ zodpovedá za to, že osoby pracujúce na stavenisku sú riadne vyškolené a majú všetky oprávnenia potrebné na vykonávanie činností, ktoré sú nevyhnutné pre realizovanie diela.
9.5 Zhotoviteľ zodpovedá za škody vzniknuté jeho činnosťou na nehnuteľnosti objednávateľa a na jej vybavení. Po zistení škody zavinenej zhotoviteľom je zhotoviteľ povinný uviesť vec do pôvodného stavu, pri úplnom zničení veci alebo zariadenia nahradiť novou vecou/zariadením toho istého typu. Pri určovaní výšky škody bude objednávateľ vychádzať z ceny v čase poškodenia.
9.6 Zhotoviteľ sa pri zhotovovaní diela bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy a všeobecne záväznými právnymi predpismi Slovenskej republiky.
9.7 Zhotoviteľ je pri realizácii predmetu zmluvy povinný dodržiavať protipožiarne opatrenia vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
9.8 Zhotoviteľ je zodpovedný za pohyb pracovníkov na mieste realizácie diela. Pracovníci zhotoviteľa sa môžu pohybovať na stavenisku iba vo vymedzených priestoroch určených objednávateľom. Pracovníci zhotoviteľa budú mať na odeve viditeľné označenie spoločnosti realizujúcej dielo.
9.9 Zhotoviteľ je povinný koordinovať svoje činnosti tak, aby nenarušili bežnú prevádzku objektu, v ktorom sa dielo realizuje.
Čl. 10
Subdodávatelia
10.1 Zhotoviteľ nesmie dielo ako celok odovzdať na dodanie inému subjektu. Časť diela môže Zhotoviteľ zadať svojmu Subdodávateľovi uvedenému v zozname Subdodávateľov, ktorý tvorí Prílohu č. 6 k tejto Zmluve. 
10.2 Súhlas Objednávateľa s dodaním diela prostredníctvom Subdodávateľa nezbavuje Zhotoviteľa povinnosti a zodpovednosti za všetky práce a činnosti Subdodávateľa.
10.3 Ak sa na Zhotoviteľa a jeho Subdodávateľa vzťahuje povinnosť zapisovať sa do registra partnerov verejného sektora podľa Zákona o registri partnerov verejného sektora, Zhotoviteľ, ako aj jeho Subdodávatelia, sú povinní dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany Subdodávateľov. V prípade porušenia povinnosti Zhotoviteľa podľa predchádzajúcej vety je Objednávateľ oprávnený od Zmluvy odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán Objednávateľovi akúkoľvek sankciu, Zhotoviteľ je povinný túto sankciu mu v plnej výške nahradiť.
10.4 Zhotoviteľ je oprávnený počas trvania Zmluvy zmeniť priameho Subdodávateľa uvedeného     v Prílohe č. 6 Zmluvy alebo doplniť nového Subdodávateľa do zoznamu Subdodávateľov, len s predchádzajúcim písomným súhlasom Objednávateľa. V písomnej žiadosti Zhotoviteľa             o udelenie súhlasu je povinný uviesť o navrhovanom Subdodávateľovi všetky údaje uvedené    v priloženom zozname Subdodávateľov. Objednávateľ písomne upovedomí Zhotoviteľa              o svojom rozhodnutí v lehote do piatich (5) kalendárnych dní odo dňa doručenia žiadosti               o súhlas, v ktorom v prípade neudelenia súhlasu uvedie dôvody nesúhlasu. Ak sa Objednávateľ v lehote podľa predchádzajúcej vety k žiadosti Zhotoviteľa nevyjadrí, znamená to súhlas Objednávateľa s požadovanou zmenou alebo doplnením Subdodávateľa. Zmena subdodávateľa nie je podstatná zmena zmluvných podmienok a nie je potrebné na ňu uzatvárať samostatný dodatok k Zmluve
10.5 Ak Objednávateľ zistí, že Subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa požadovať náhradu daného Subdodávateľa. Zhotoviteľ je v takom prípade povinný spôsobom podľa bodu 11.3 žiadosti Objednávateľa o náhradu Subdodávateľa vyhovieť najneskôr do tridsiatich (30) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám.
10.6 Zhotoviteľ je povinný zabezpečiť, aby sa na plnení predmetu tejto Zmluvy nepodieľal priamy Subdodávateľ, ktorý má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup                             k verejnému obstarávaniu v tomto treťom štáte pre hospodárske subjekty so sídlom                           v Slovenskej republike, alebo ktorý má sídlo v treťom štáte alebo ak ide o jednu zo zákaziek, o ktorých to ustanoví vláda Slovenskej republiky nariadením. Ak Objednávateľ zistí, že Zhotoviteľ porušil povinnosť podľa predchádzajúcej vety, požiada Zhotoviteľa o náhradu za Subdodávateľa. Zhotoviteľ je povinný spôsobom podľa bodu 11.3 žiadosti o náhradu vyhovieť najneskôr do tridsiatich (30) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám.
10.7 Požiadavka na zmenu Subdodávateľa podľa tohto článku Zmluvy nemá vplyv na povinnosť Zhotoviteľa vykonávať dielo podľa tejto Zmluvy riadne a včas.

Čl.11
BOZP
11.1 Zhotoviteľ v plnom rozsahu zodpovedá za požiarnu ochranu diela a bezpečnosť a ochranu zdravia pri práci a bezpečnosť technických zariadení pri realizácii stavebných, rekonštrukčných, montážnych a inštalačných  prác v súlade s ustanoveniami príslušných všeobecne záväzných právnych predpisov, najmä vyhlášky MPSVaR č. 147/2013 Z. z., vyhlášky MV SR č. 94/2004 Z. z., zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákona č. 314/2001 Z. z. o ochrane pred požiarmi. Zhotoviteľ môže použiť iba materiály a výrobky ktoré spĺňajú podmienky a požiadavky uvedené v zákone č. 133/2013 Z. z. o stavebných výrobkoch. 
11.2 Nástroje, prístroje, zariadenia, materiály a pracovné prostriedky sa môžu používať na pracoviskách zadávateľa, ak zodpovedajú platným legislatívnym predpisom a sú                                    v bezchybnom technickom stave. 
11.3 Práce s otvoreným ohňom, zváranie, rezania plameňom a iné, sa smú vykonávať iba vtedy, ak bolo vopred vystavené povolenie na tieto činnosti. Povolenie na práce s otvoreným ohňom je potrebné včas žiadať prostredníctvom objednávateľa. Pri týchto prácach musí zhotoviteľ zabezpečiť a udržiavať vhodné hasiace prístroje na dosah ruky v dostatočnom množstve.
11.4 Zhotoviteľ je povinný vykonávať školenie svojich pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania.
11.5 Zhotoviteľ je zodpovedný za to, že jeho zamestnanci, ako aj pracovníci jeho dodávateľov a subdodávateľov pôsobiaci na území zadávateľa majú platné pracovné doklady, doklady odbornej kvalifikácie-spôsobilosti, osvedčenia, oprávnenia a iné, ktoré sú potrebné k výkonu realizovaných prác a činností.
11.6 Ak zhotoviteľ zistí, že pri jeho činnostiach sa vytvorilo ohrozenie alebo škody, je povinný neodkladne o danej situácii informovať objednávateľa
11.7 V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku ako aj pracoviskách, určené pracovné postupy, zabezpečiť, aby jeho pracovníci nepožívali alkoholické nápoje a iné omamné a psychotropné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky ktoré by mohli ohroziť bezpečnosť alebo zdravie pri práci, a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali seba ako aj ostatných účastníkov na pracoviskách. Vo všetkých priestoroch objednávateľa platí zákaz požívania alkoholických nápojov a iných omamných látok a prísny zákaz fajčiť!
11.8 Zhotoviteľ preberá plnú zodpovednosť za zabezpečenie prvej pomoci pre svojich zamestnancov, zamestnancov jeho dodávateľov a subdodávateľov a seba na pracoviskách a   v priestoroch objednávateľa
11.9 Zhotoviteľ je povinný pri prácach na dopravných ako aj peších komunikáciách a iných pracovných priestoroch vykonávať vhodné bezpečnostné opatrenia (úseky viditeľne označiť príslušnými príkazmi, zákazmi a pokynmi, zabezpečiť odklonenie dopravných prostriedkov a chodcov, vyznačiť existujúce ohrozenia a riziká, zabezpečiť dostatočné oplotenie, ohradenie prípadne iné potrebné zábrany), ak jeho činnosťou ohrozenie bude vyvolané!
11.10 Pracovné úrazy ktoré sa prihodia na území objednávateľa, je mu potrebné bezodkladne oznámiť.
11.11 Zhotoviteľ je povinný informovať objednávateľa o všetkých jeho zamestnancoch a ďalších osobách, ako sú dodávatelia a subdodávatelia, ktoré sa budú zdržovať a vykonávať činnosti na pracoviskách a v priestoroch objednávateľa v dostatočnom predstihu tak, aby mohol objednávateľ za súčinnosti so zhotoviteľom všetkým dotknutým osobám vykonať vstupné informovanie na úseku bezpečnosti a ochrany zdravia pri práci a ochrany pred požiarmi, pred začatím prác! Pracovné činnosti na pracoviskách a v priestoroch objednávateľa môžu vykonávať iba takto preukázateľne informované osoby!
11.12 Zhotoviteľ je povinný zabezpečiť vždy pred odchodom pracovníkov z pracoviska, kde realizuje dohodnuté práce, vykonanie kontroly z hľadiska bezpečnosti ako aj požiarnej bezpečnosti. Zistené nedostatky je povinný okamžite odstrániť, príp. oznámiť objednávateľovi a na ohlasovňu požiarov v danom objekte (vrátnicu pre daný objekt).
11.13 Zhotoviteľ ručí v plnom rozsahu za všetky dôsledky spôsobené porušením a zanedbaním týchto povinností a predpisov.
Čl.12
Ukončenie zmluvy
12.1 Táto zmluva môže byť ukončená okrem iného aj z nasledovných spôsobov:
a) odstúpením od zmluvy v zmysle bodu 12.3 a nasl. tejto zmluvy,
b) dňom straty oprávnenia zhotoviteľa k výkonu činnosti, ktorá je potrebná pre zhotovenie diela, bez potreby uskutočnenia akéhokoľvek úkonu zo strany zmluvných strán,
c) písomnou dohodou zmluvných strán,
d) dňom vyhlásenia konkurzu alebo likvidácie na zhotoviteľa, bez potreby uskutočnenia akéhokoľvek úkonu zo strany zmluvných strán, 
e) odstúpením od zmluvy v súlade s § 19 zákona o verejnom obstarávaní, odstúpením od zmluvy z dôvodov uvedených v Obchodnom zákonníku.
12.2 V prípade ukončenia zmluvy zostávajú aj po jej skončení v platnosti a účinnosti ustanovenia zmluvy upravujúce zodpovednosť zhotoviteľa za škodu a nárok na zmluvnú pokutu.
12.3 Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
12.4 Za podstatné porušenie sa na účely tejto zmluvy považuje:
a) omeškanie zhotoviteľa s realizáciou predmetu zmluvy oproti dohodnutému termínu plnenia o viac ako 7 dní bez uvedenia dôvodu vylučujúceho zodpovednosť (vyššia moc),
b) ak cena bude fakturovaná v rozpore s platobnými podmienkami dohodnutými v tejto zmluve,
c) ak zhotoviteľ poskytne objednávateľovi predmet zmluvy spôsobom, ktorý je v rozpore s touto zmluvou,
d) ak objednávateľ je v omeškaní so zaplatením faktúry o viac ako 60 kalendárnych dní.
12.5 Ak zmluvná strana odstupuje od zmluvy, potom je povinná túto skutočnosť vopred oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
12.6 V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane.
12.7 Odstúpením od zmluvy nezaniká nárok oprávnenej zmluvnej strany na zaplatenie zmluvných pokút a na náhradu vzniknutej škody
12.8 Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia alebo okolnosťami, ktoré vylučujú zodpovednosť (vyššia moc) v zmysle § 374 Obchodného zákonníka.
12.9 V prípade trvania okolností, ktoré vylučujú zodpovednosť (vyššia moc), lehoty dohodnuté k plneniu zmluvných záväzkov sa predlžujú o dobu ich trvania.
12.10 Zmluvná strana ovplyvnená okolnosťami, ktoré vylučujú zodpovednosť (vyššia moc) je povinná druhú zmluvnú stranu upovedomiť písomne o začatí a ukončení ich pôsobenia bezodkladne, najneskôr však do 3 dní od začatia ich pôsobenia. Ak by tak zmluvná strana neurobila, nemôže sa zmluvná strana účinne dovolávať tohto pôsobenia.

Čl. 13
Záverečné ustanovenia
13.1 Vzťahy zmluvných strán, ktoré sú neupravené touto zmluvou, sa riadia príslušnými ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
13.2 Zmluvné strany sa dohodli, že všetky podstatné právne záväzné úkony budú uskutočňovať písomnou formou.
13.3 Zmeny a doplnky tejto zmluvy je možné vykonať výlučne písomnými dodatkami, podpísanými oboma zmluvnými stranami. K návrhu dodatkov k tejto zmluve sa zmluvné strany zaväzujú vyjadriť v lehote 7 pracovných dní odo dňa ich doručenia.
13.4 Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
13.5 Táto zmluva je vyhotovená v štyroch rovnopisoch, z ktorých objednávateľ obdrží tri vyhotovenia a zhotoviteľ jedno vyhotovenie.
13.6 Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok a je pre nich vzájomne výhodná. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
13.7 Táto zmluva nadobúda platnosť dňom jej podpísania oboma zmluvnými stranami a je účinná dňom nasledujúcim po dni jej zverejnenia v Centrálnom registri zmlúv. Zhotoviteľ súhlasí s kompletným zverejnením obsahu tejto zmluvy v Centrálnom registri zmlúv.

Neoddeliteľnou súčasťou tejto zmluvy sú nasledovné prílohy:
Príloha č. 1 	– 	Opis predmetu zmluvy
Príloha č. 2	– 	Výkaz výmer
Príloha č. 3 	– 	Projektová dokumentácia
Príloha č. 4 	– 	Cenová ponuka
Príloha č. 5   –    Harmonogram prác vykonávania diela
Príloha č. 6 	– 	Zoznam subdodávateľov (táto príloha sa uplatní v prípade, ak existujú v čase uzatvorenia Zmluvy subdodávatelia, ak nie, nebude uplatňovaná)



V Bratislave, dňa 		V 	           , dňa
			 
za objednávateľa:		za zhotoviteľa:

.........................................................		.............................................................
    prof. JUDr. Marek Števček, DrSc..			               konateľ
       rektor			 	
